Den indre tyske grense

**Den indre tyske grense** (tysk: *innerdeutsche Grenze* eller *deutsch–deutsche Grenze*; opprinnelig også *Zonengrenze*, «sonegrense») var grensen mellom Den tyske demokratiske republikk (DDR) og Forbundsrepublikken Tyskland (Vest-Tyskland) fra 1949 til 1990. Om man ikke inkluderer den separate grensen utgjort av Berlinmuren, var grensen 1&nbsp;381&nbsp;km lang og gikk fra Østersjøen til det daværende Tsjekkoslovakia.

Den ble *de facto* etablert 1. juli 1945 som grense mellom de vestlige og sovjetiske okkupasjonssonene. På grensens østside en av verdens mest bevoktede steder; definert av en ubrutt rekke av høye metallgjerder og vegger, piggtråd, alarmer, anti-kjøretøygrøfter, vakttårn og minefelter. Den ble patruljert av 50&nbsp;000 bevæpnede DDR-vakter som stod overfor titusener vesttyske, britiske og amerikanske vakter og soldater. Langs begge sider av grensen stod det oppmarsjert rundt en million NATO- og Warszawapakt-soldater i tilfelle krig.

Grensen var en fysisk manifestasjon av metaforen «jernteppet» som skilte den sovjetiske Østblokken og den vestlige Vestblokken under den kalde krigen. Den markerte grensen mellom to ideologier; demokratiet/kapitalisme og kommunismen. Grensen ble bygget av myndighetene i DDR i faser mellom 1952 til den ble åpnet i 1989, og var laget for å stoppe den massive flukten fra øst til vest. Rundt 1&nbsp;000 mennesker omkom i forsøket på å komme over grensen i de 45 årene den eksisterte. Den førte til økonomisk og sosial nedgang på begge sider; særlig tyskere som levde nær grensen mot østsonen, led under harde restriksjoner.

Den mer kjente Berlinmuren var en fysisk adskilt, mindre utbygget og mye kortere barriere som omringet Vest-Berlin, mer enn 170&nbsp;km øst for den indre tyske grensen. 9. november 1989 kunngjorde Günter Schabowski i DDRs kommunistparti åpningen av Berlinmuren og den indre tyske grense. I løpet av de neste dagene dro millioner av østtyskere vestover. De følgende måneder flyttet hundretusener permanent, etter hvert som flere krysningspunkter ble åpnet, og bånd mellom lenge adskilte samfunn gjenopprettet, etter hvert som grensekontrollen utviklet seg til en ren formalitet. Den indre tyske grense ble ikke offisielt nedlagt før 1.&nbsp;juli 1990, på dagen 45&nbsp;år etter at den ble etablert, og bare tre måneder før Tysklands gjenforening.

Lite gjenstår av den indre tyske grenses engang så sterke hindringer. I dag inngår den som en del av «det europeiske grønne beltet», og forbinder nasjonalparker og naturreservater langs den kalde krigens «jernteppe» fra polarsirkelen til Svartehavet. Museer og minnesmerker langs den gamle grensen minnes delingen og gjenforeningen av Tyskland; og noen steder er deler av de gamle grensesperringene inkorporert i minnesmerkene.

## Referanser


## Se også
* DDRs grensestyrker
* Stasi

### Litteratur

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Nyhetsrapporter

* 
* 
*  
* 
* 

## Eksterne lenker
* 
### Bilder
* Før og etter-bilder av den tysk-tyske grense
* Bilder av den tidligere indre tyske grense
* Bilder fra en reise langs den tidligere grensen august–september 2009
* Feltundersøkelser av den tidligere indre tyske grense med bilder og kart.
* Den forsvunne grense:Bilder av Jernteppet

### Videoer
* Walled In (2009). Deutsche Welle-animert dokumentar om grensens sikkerhetssystemer. (på engelsk)
* Om innspillingen av overstående dokumentar (2009) 
* Border Crossing (2009). Deutsche Welle-dokumentar om de bevarte grenseinstallasjonene ved Hötensleben og Marienborn. (Engelsk)
* Victim and Border Guard (2009). Deutsche Welle dokumentar om et møte mellom en grensevakt og en flyktning som ble hardt såret på grensen. (Engelsk)
* Grenzalarm (1970s). Østtysk film om hvordan grensevakter skulle reagere på alarmer på grensen. (tysk)
* Grenzer (1981). Østtysk propagandafilm om DDR-grensevakters arbeid. (tysk)
* Die innerdeutsche grenze (1970s). Vesttysk dokumentar om den indre tyske grense (på tysk)
* DDR-Grenze: Vom Todesstreifen zum grünen Band (2009). Focus Online-dokumentar om hvordan naturen sakte har tatt tilbake grensen etter 1989. (på tysk) 
* Drei Meter zur Freiheit – Grenzgänger (2009). ARD dokumentar om mennesker som forsøkte å flykte fra DDR. (tysk) 
* Grenzimpressionen aus den 70er und 80er Jahren (2009). Amatør-opptak av den indre tyske grense fra 1970- og 80-årene.